**לימודי יסוד: סה"כ 8 ש"ש**

**English for Academic Purposes: Pre-Basic, Basic and Advanced 1 + 2. (2 y.h.)**

**Abstract:**

# The English for Academic Purposes program offers students a range of academic reading opportunities and extensive skill development for better understanding of academic articles written in English. Students will at the end of their course study need to show proficiency in reading academic texts in English which is a requirement for the completion of an academic degree.

# לשון א' – מושגי יסוד (2 ש"ש)

הקורס יקנה מושגי יסוד בתורת ההגה והצורות, ידע בניתוח תופעות לשוניות של צורות מנוקדות והבנה כללית של תהליכים לשוניים.

**לשון ב' – דרכי תצורה ותהליכים בשפה**

הקורס יידון בתהליכים ובשינויים בשפה העברית, ויושם דגש על תיקוני הגייה ותקינות לשונית.

מטרות הקורס:

* הבנת התקינות הלשונית בתחום ההגייה;
* היכרות עם דרכי הרחבת הלשון העברית והבנת השינויים במערכת השם והפועל בעברית בת זמננו;
* טיפוח התקינות הלשונית בתחומי הקריאה של טקסטים מנוקדים ובלתי מנוקדים.

**לשון ג' – הבנה והבעה**

ניתוח טקסטים ושיפור ההבעה בכתב ובעל פה.

מטרות הקורס:

* שיפור יכולת ההבנה של טקסטים;
* שיפור יכולת ההבעה בע"פ ובכתב;
* הכרת מבנים רטוריים של טקסטים שונים**;**
* הבנת המורכבות של מדדי הטקסט ותרומתם לרכישת מיומנויות בהבנת הנקרא ובהבעה**.**

**מיומנות אקדמית ממוחשבת (1 ש"ש)**

הקורס הוא הראשון מסדרה של שלושה קורסים המלמדים ומשלבים חשיבה מחשובית בכל תחומי ההוראה. קורס זה בא להגדיל ולבסס את יכולות הסטודנט בשימוש בסביבה המחשובית במיקוד על חקר באמצעות האינטרנט. הסטודנט ילמד שיטות איתור מידע מתקדמות, ניתוח והצגת המידע בצורה מובנית וכן בניית יחידת תוכן לימודית המוצגת בצורה אינטראקטיבית תוך שימוש בעזרי מולטי מדיה מגוונים.

מטרות הקורס:

* הכרת שיטות חקר באינטרנט**;**
* הצגת מידע באופן מובנה וניתוחו**;**
* פיתוח יחידת תוכן אינטראקטיבית מלאה – כתוצר סופי של הקורס

**תרבות ומורשת עם (1 ש"ש)**

לימוד מקורות העוסקים בעקרונות ותכנים עיקריים בנושאים הנוגעים בלוח-השנה היהודי, והימים המיוחדים בו: שבת, חגים וצומות.

מטרות הקורס:

* הכרת המקורות בנושאי מעגל השנה (תנ"ך, חז"ל, הגות לאורך הדורות)**;**
* עיצוב אישיות יהודית מחנכת תוך לימוד ועיסוק בנושאים מרכזיים של העולם היהודי העולים במעגל השנה;
* הקניית דרכי לימוד מגוונות של מקורות ישראל.

**מנהיגות בחינוך (1 ש"ש)**

במרכזו של הקורס עומדת סוגיית מקומם של המנהלים והמורים במציאות הסבוכה של המאה ה-21, ההופכת את המרחב הבית-ספרי למערכת מורכבת ומאתגרת, בעלת ציפיות לאוטונומיה לצד תלות בסביבה. עליהם לנהל ולהנהיג את הארגון החינוכי תוך התמודדות עם השינויים המבניים, הארגוניים והתוכניים הפוקדים את מערכת החינוך בישראל.

שינוים משמעותיים אלה מחייבים היערכות ושינוי בדרכי הניהול והפעולה של המנהלים והמורים בכל התחומים שבאחריותם. עליהם להיות מסוגלים להטמיע שינויים בדרכי עבודה מרמת ההנהלה ועד רמת המורה המקצועי והצוות המנהלי-אדמיניסטרטיבי.

מטרות הקורס:

* הכרת נושא המנהיגות בדגש על המנהיגות החינוכית של מנהל ביה"ס והמורה;
* הקניית ידע רחב ועדכני, תיאורטי ופרקטי, בתחום התמודדות והובלת שינוי;
* פיתוח היכולת לשלב תיאוריות עם המעשה החינוכי;
* העצמת הסטודנטים ופיתוח תכונות המנהיגות להובלת הארגון החינוכי בצורה יעילה, יצירתית וחדשנית, לשם התאמתם למצבים חדשים הנדרשים ע"י השינויים הסביבתיים;
* רכישת ידע, כלים ומיומנויות הדרושים לעבודת המחקר החינוכי;
* רכישת ידע והבנה במערכת החינוך לקראת שילוב מיטבי במציאות המתחדשת בעולם ההוראה.

**חינוך לדמוקרטיה (1 ש"ש)**

בראשית המאה ה-21 החיים במדינת ישראל בחברה דמוקרטית נראים לנו כמובנים מאליהם. לרוב שומעים אנו מנהיגים פוליטיים מתבטאים שמדינת ישראל היא הדמוקרטיה היחידה במזרח התיכון! אך האם זה כך? מה מבדיל אותנו ממדינות אחרות ומדוע מדינות דמוקרטיות אחרות מסתייגות לא פעם ומבקרות את הדמוקרטיה הישראלית? האם יש דמוקרטיה מוחלטת האם יכולה כזו להתקיים? כיצד (אם בכלל) הרוח הדמוקרטית באה לידי ביטוי במערכת החינוך ויותר חשוב: איך מחנכים את הדור הצעיר ברוח הדמוקרטיה? כל אלו רק חלק מן האתגרים איתם מתמודד ועתיד להתמודד המחנך במאה ה-21. קורס זה ינסה לענות על שאלות אלו ולהעניק ללומד כלים ביקורתיים על מנת לאפשר בעתיד, התמודדות נאותה עם סוגיות הקשורות לתכני הוראה בבתי הספר.

הקורס סוקר את המגמות העיקריות בחינוך היהודי, הציוני הלאומי והפוסט מודרני שהתפתחו במהלך המאה ה-20. לאחר מבוא תיאורטי וסקירה היסטורית הקורס יעסוק בשורה של מקרי בוחן ייחודיים, אשר נמצאים במוקד הדיונים של מעצבי תכניות ותכני הלימודים בישראל.

מטרות הקורס:

* הכרת מושגי היסוד של הדמוקרטיה;
* הכרת מושגי היסוד העוסקים בקשיים הקונספטואליים הפסיכולוגיים והפרקטיים לחנך לדמוקרטיה**;**
* הכרת סוגיות, המנתחות את מורכבותו העיונית והמעשית של החינוך לדמוקרטיה בסיטואציה הבית-ספרית בכלל ובישראל במיוחד;
* הכרת עם הספרות הקלאסית בתחום;
* פיתוח חשיבה ביקורתית אודות מערכות החינוך השונות וגישותיהן**.**

**סמינר תולדות השואה**

**סיורים לימודיים:** סיור לירושלים / תל אביב

**עזרה ראשונה:** 44 שעות – תוקף האישור לשנתיים. **חברת מד"א בלבד.**

**זהירות בדרכים:** יש לבצע פעם אחת בלבד בין השנים א'-ג' ולא יאוחר משנה ג'. קורס חובה לצורך קבלת אישור 80% לזכאים בסוף שנה ג'.

**ביטחון ושעת חירום:** יש לבצע פעם אחת בלבד בין השנים א'-ג' ולא יאוחר משנה ג'. קורס חובה לצורך קבלת אישור 80% לזכאים בסוף שנה ג'.

**ימי חקר ועיון:** סה"כ שני ימי עיון בשנים ב' + ג'

**התנסות מעשית ודידקטיקה – סה"כ 21 ש"ש**

**הוראת עמיתים – התנסות (3 ש"ש)**

קורס זה מוקדש להקשר בין התיאוריה למעשה בהתנסות מעשית הן בכיתת הלימוד כדגם לעבודה בכיתה באמצעות למידת עמיתים והן בעבודה המעשית בבית הספר. הסטודנט האקדמאי, לאחר שרכש כלים ותיאוריה במסגרת לימודי ההמשך, יתנסה בפועל בהוראה בכיתה. במסגרת אימוני ההוראה שלו, יכיר את הסביבה הבית ספרית, את הסביבה הכיתתית,

את מגוון התפקידים וייחשף לתהליכים המתרחשים בחיי היומיום בבית הספר.

ההתנסות המעשית, מטרתה להצמיח את הסטודנט כאישיות מחנכת, לומדת ומתחדשת,

תוך פיתוח תהליכים וגיבוש תפיסתו החינוכית.

מטרות הקורס:

* התפתחות אישית ומקצועית של הסטודנט;
* היכרות עם תרבות בית הספר ועם מגוון תפקידי המורה/המחנך;
* התנסות בפועל בתכנון שיעור, בבניית משימות הוראה ולמידה בכיתה;
* התמודדות עם אוכלוסיות תלמידים מגוונות;
* הוראת שיעורים וחיזוק מיומנויות וכישורי ההוראה של הסטודנט;
* התנסות בניתוח מצבי הוראה משדה ההתנסות.

**למידה משמעותית (1 ש"ש)**

הסטודנטים ילמדו מושגים וגישות להוראה וללמידה משמעותית. ירכשו כלים מיומנויות באופן תיאורטי אותם יישמו בעבודה המעשית בכתות האימון.

מטרות הקורס:

* מטרת על - הצמחת פרח ההוראה כאישיות מחנכת, רפלקטיבית, יצירתית, לומדת ומתחדשת - מנהיגה חינוכית.
* בנוסף, הסטודנטים יכירו מושגי יסוד של מקצוע תורת ההוראה: חינוך, הוראה, למידה משמעותית קונסטרוקטיבית, מטרות בחינוך, המורה הטוב / הראוי, וכו'.
* הסטודנטים יכירו את השונות בכיתה, טיפוסי הלומדים ואת מקומו ותפקידו של המורה בתהליך החינוך והלמידה.
* הסטודנטים ירכשו כלים ומיומנויות שיסייעו להם בניהול כיתה ובפיתוח מודעות להכנת פעילות מתוכננת.

**פדגוגיה חדשנית (1 ש"ש)**

רשימת מיומנויות המאה ה-21 (Partnership for 21st century skills, 2014) יכולה לשמש בסיס לבניית פדגוגיה חדשנית שמטרתה היא להכשיר לומדים כאזרחים עתידיים בחברה דמוקרטית ולשילובם בשוק העבודה המשתנה . למרות שמרכיבים רבים ברשימת המיומנויות כמו, שיתופיות, כשורי חשיבה מסדר גבוה וחקר אינם חדשים (Dewey, 1938), הרי שהטכנולוגיה מאפשרת לממש את הדברים במערכת החינוך באופן חסר תקדים. חשוב שפרחי הוראה יתנסו בפדגוגיה המתבססת על מיומנויות אלה על מנת לחשוף אותם לדרכים לנהל למידה כזאת בכיתתם העתידית, וכדי להעלות לדיון אתגרים הכרוכים בכך. הקורס יעסוק בפדגוגיה חדשנית ובהתנסות בפרויקט על של עיצוב מרחב למידה חדשני בדגם של חשיבה עיצובית (Design Thinking).

מטרות הקורס:

* להכיר את המרכיבים של מיומנויות המאה ה-21**;**
* להתנסות בלמידה המבוססת על מיומנויות המאה ה-21**.**

**למידה יצירתית (1 ש"ש)**

הסטודנטים ילמדו ויתנסו באסטרטגיות למידה וחשיבה שונות ובעבודה בקבוצות , תוך יישום הנלמד בסביבה מאותגרת פרויקטים. הסטודנטים ילמדו ויתנסו בהתנהלות בסביבה עתירת ידע ודרכי הוראה אינטגרטיביים מבוססת פרויקטים. בין נושאי הקורס: עבודה בקבוצות ולמידה שיתופית, למידה מאותגרת בעיות מבוססת פרויקטים, עקרונות ללמידה פרויקטים.

מטרות הקורס:

* מטרת על - העצמת הסטודנטים כלומדים עצמאיים, בעלי מיומנויות למידה מגוונת ויכולת עבודה בצוות בסביבה לימודית מבוססת פרויקטים;
* הסטודנטים יכירו את עקרונות הלמידה מבוססת פרויקטים ויתנסו בעבודה בקבוצתית סביב בעיות;
* הסטודנטים יוכלו לעלות שאלות המעודדות הבנה בתהליך ההוראה למידה.

**Practice Teaching (13 yearly hours)**

The Practice Teaching course aims to create a nurturing environment that would foster the third year student teachers' development as English teachers. The course will make integration between the contents of the courses during the students' training and their teaching practice in the field. The course will focus on developing good English teaching skills via connecting theoretical knowledge with practical knowledge. The practice teaching course will be accompanied by the English Teaching Didactics course that will be conducted in the college.

**English Teaching Didactics** (2 yearly hours)

This course aims to prepare students for meeting the challenges of teaching English as a foreign language in Israel. The course will accompany the students' practice teaching course. The student teachers will be able to update, enrich and extend their knowledge of EFL education and its application in the classroom. Thus, the course aims to develop the student teachers' knowledge and understanding of the prominent English learning and teaching approaches. The course aims at fostering reflective thinking and practices as a powerful device for lifelong learning about teaching practices.

**לימודי חינוך – סה"כ 15 ש"ש**

אוריינות אקדמית (1 ש"ש)

אוריינות אקדמית היא היכולת לקרוא ולכתוב טקסטים אקדמיים. תחום זה נבדל מהאוריינות הרגילה בשל ייחודיותו של החיבור האקדמי אשר נגזר ממאפייניו של המחקר האקדמי. קורס זה עוסק במבנים השונים של החיבור האקדמי, בהתאם לדיסציפלינות השונות ולתחומי הלימוד הנהוגים במכללה.

מטרות הקורס:

* הקניית מושגי יסוד באוריינות אקדמית;
* הכרת סוגי הטקסטים האקדמיים ואופן השימוש בהם;
* יכולת לסכם ולנתח טקסטים אקדמיים; התנסות בכתיבה אקדמית בסיסית;
* הכרת הספרייה ומציאת מאגרי מידע, כתיבת רשימת מקורות, הפניות וכללי ציטוט.

**מבוא לחינוך מיוחד א' (1 ש"ש)**

הקורס יעסוק בחוק החינוך המיוחד, התשמ"ח, 1988, הכרת החוק וחשיבותו הרבה. הכרת מושגי יסוד בחינוך המיוחד, עקרונות דידקטיים ופדגוגיים בחינוך המיוחד. הכרת מודלים בחינוך המיוחד והשפעתם והשלכתם על הנעשה במסגרות החינוך המיוחד מערכת החינוך. במהלך בקורס נעסוק בקשר של המשפחה של הילד עם הצרכים המיוחדים, בית הספר והצלחת שילובו המערכת החינוך.

מטרות הקורס:

* הכרת מושגי יסוד בחינוך המיוחד;
* הכרת חוק החינוך המיוחד, התשמ"ח, 1988;
* הכרת עקרונות דידקטיים ופדגוגיים בעבודת המחנך עם התלמיד עם הצרכים המיוחדים;
* הכרת המודלים בהתפתחות הגישה לאנשים עם הצרכים המיוחדים: המודל הסיעודי, הרפואי והחינוכי הומניסטי;
* פיתוח עמדות חיוביות בעד שילוב תלמידים עם צרכים מיוחדים;
* הבנת חשיבות היחסים בין המשפחה של התלמיד עם הצרכים המיוחדים למורים ולתלמידים בכיתה כתנאי חשוב להצלחת השילוב.

**מבוא לחינוך מיוחד ב' (1 ש"ש)**

במהלך הקורס יחשפו הסטודנטים לאוכלוסיות שונות עם צרכים מיוחדים: הגדרה, מאפיינים ודרכי חינוך והוראה, תוך הכרת החשיבות בהתאמת מסגרת חינוכית ההולמת צרכים שונים. הכרת החשיבות בפיתוח כישורי חיים לתלמידים תוך מתן דגש על הכרת דרכי הוראה ועבודה של הצוותים החינוכיים.

**מטרות הקורס:**

* הכרת אוכלוסיית היעד של החינוך המיוחד;
* הכרת המסגרות השונות של החינוך המיוחד;
* הכרת סוגי האבחון והטיפול בילדים עם צרכים מיוחדים;
* הכרה מעמיקה של תחום כישורי החיים על שני צדדיו – תיאורטי ומעשי – תוך ניתוח מעמיק לגבי הצורך והאופן בו מקנים לכל צורך מיוחד כישורי חיים בהתאם לאופי וחומרת הבעיה וצרכיו האינדיווידואליים של הילד;
* הכרת דרך העבודה של הצוותים החינוכיים בחינוך המיוחד הלכה למעשה.

**מבוא לפסיכולוגיה ופסיכולוגיה התפתחותית (2 ש"ש)**

הקורס בפסיכולוגיה התפתחותית בגיל הרך והגן מתמקד בהקניית ידע על תהליכים ושלבים בהתפתחות המוקדמת, בהצגת גישות תיאורטיות מרכזיות של שלבי ההתפתחות הפסיכולוגית בגיל הילדות המוקדמת, תוך קיום של דיון בבעיות פסיכולוגיות בהתפתחות הילד והתמקדות ישומית של הגננת בגן ובפעוטון. נוסף על כך עוסק בפיתוח יכולת ההתבוננות של הסטודנט בהתנהגותם של ילדים בגיל הרך והגן ובהכרת הטרמינולוגיה הפסיכולוגית בהתפתחות.

במסגרת הקורס נלמדים תכנים תיאורטיים הקשורים ביחודה של הפסיכולוגיה ההתפתחותית בינקות ובגיל הגן - מהות ומטרות, המחקר בפסיכולוגיה התפתחותית בשנים הראשונות, התפתחות רגשית והתנהגותית בגיל הינקות והגן(גישה פסיכואנליתית של פרויד וממשיכיו), תאוריות של יחסי אובייקט" של וויניקוט ואחרים, מהלך ההתקשרות והפרידה לפי בולבי (מהות ההתקשרות, חשיבות ההתקשרות בהתפתחות, פחדי הינקות), התפתחות קוגניטיבית עד גיל הגן (לפי פיאז'ה ולורנס קוהולברג), התפתחות חברתית בילדות המוקדמת(לפי הגישה של אריקסון) וסוגיות ייחודיות בהתפתחות בגיל הינקות והילדות המוקדמת.

**חשיבה מיחשובית ויישומיה (1 ש"ש)**

חשיבה מחשובית עוסקת בהגדרת פתרונות לבעיות בדרך שכלי חישובי יכול ליישם פתרון זה. כלי חישובי יכול להיות בן אנוש או מחשב. קורס זה מביא את עולם החשיבה המחשובית אל עולם ההוראה. הקורס מקנה כלים המאפשרים למורים הלומדים בו ליצור סביבות לימודיות דיסציפלינריות מתאימות עבור תלמידיהם בשיעור. מרכיב מרכזי בקורס הוא סביבת הלמידה Scratch בעזרתה יפתחו הלומדים בקורס דרכי חשיבה יצירתית ותהליכית ודרכים לפתרון שיטתי של בעיות. חלק מרכזי מהקורס הוא ההיבט היישומי של הלימוד. בחלק זה יתכננו ויפתחו הלומדים בקורס, דרכי הוראה המתווים שינוי מהקיים תוך שהם הופכים ממשתמשים בטכנולוגיה (Users) לעושים (Doers).

**מטרות הקורס:**

* ללמד ולפתח חשיבה יצירתית ותהליכית;
* ללמד ולפתח יכולת פתרון בעיות שיטתית;
* להדגים את פלטפורמת Scratch ושימושיה השונים במערכת החינוך בעולם ובארץ;
* ללמד את המורה ליישם כלים מחשוביים באופן מעשי.

**מבוא לסטטיסטיקה (1 ש"ש)**

הקורס יוקדש להקניית עקרונות יסוד במחקר מדעי ובסטטיסטיקה תיאורית. יילמדו שיטות לארגון, הצגה וניתוח של נתונים כמותניים; תוך שימת דגש על תרומת מדע הסטטיסטיקה להבנה טובה יותר של השדה החינוכי. השיעור ילווה בתרגול עיוני ומעשי בכיתת מחשבים בעזרת תוכנת אקסל ופרסומים אינטרנטיים.

מטרות הקורס:

* להקנות כלים לארגון תמציתי ונהיר של מידע**;**
* לפתח את היכולת לקרוא נתונים ולנתחם;
* להכיר כלים סטנדרטיים להערכה כמותנית בחינוך;
* להשגת המטרות שלעיל יעשה שימוש, בין השאר, בדו"חות מיצ"ב, דו"חות להערכת מורים ובעלי-תפקידים וכן בנתונים סטטיסטיים, המפורסמים על-ידי משרד-החינוך.

**שיטות מחקר כמותי (1 ש"ש)**

קורס זה יכשיר את הסטודנטים בבסיס לחשיבה סטטיסטית ויישום עקרונות סטטיסטיים בעבודה אקדמית. כמו כן, הקורס יעודד למידה עצמית, בהנחיית המרצה, תוך שימוש בכלים מקוונים ליצירה והטמעה של הלמידה ופיתוח דרכי החשיבה.

**מטרות הקורס:**

* הכרות עם מגוון נושאים סטטיסטיים. הקורס נועד להקנות לסטודנט בסיס לעקרונות הסטטיסטיקה ולחשיבה בסדר גבוה בכל הקשור לאקראיות ועיבוד נתונים;
* הקניית דרכי חשיבה מתקדמים תוך למידה עצמית מודרכת.

**שיטות מחקר איכותני (1 ש"ש)**

הקורס מקנה מיומנויות ותובנות בתחום המחקר האיכותני בחינוך אשר יעזרו בצריכה, הערכה וייצור של מחקר בגישה זו. הקורס יכלול למידה תוך כדי התנסות בניהול מחקר איכותני, איסוף הנתונים, ניתוח ופרשנות של החומר המתקבל.

מטרות הקורס:

* הכרת מושגי יסוד במחקר איכותני;
* היכרות עם עקרונות, מאפייני ומבנה המחקר האיכותי;
* היכרות עם כלי מחקר איכותניים; לעמוד על חשיבות השילוב בין מחקר איכותני וכמותני;
* התנסות בקריאה וניתוח של מאמרים מדעיים בגישה איכותנית;
* התנסות בהליך מחקר בסיסי של מחקר איכותני.

**דידקטיקה של החשבון (1 ש"ש)**

מחקרים שנעשו בתחום הוראת המתמטיקה מצביעים על כך שהוראה יעילה מושתתת על ארבעה מרכיבים: ידע מתמטי של המורה בתחום הנלמד, ידע דידקטי- כיצד ללמד, ידע הקשור בהתפתחות קוגניטיבית של הלומד בגיל זה ותקשורת בונה בין המורה לתלמיד. במסגרת הקורס נעסוק בארבעת מרכיבים אלה בנושאים נבחרים מתוך תוכנית הלימודים בביה"ס היסודי. הקורס יתבצע בעיקרו ב"למידה מרחוק" במודול.

מטרת הקורס להבנות עם הסטודנטים את "ארגז הכלים" שלהם להבנת המושגים המתמטיים והפעולות בהתאם לתכנית הלימודים במתמטיקה הנדרשת בבית הספר היסודי. הקורס יציג גישות, דרכי הוראה ואמצעי המחשה פיזיים ווירטואליים, שבאמצעותם ניתן לבנות עם הילדים את המושגים המתמטיים המופשטים, תוך מימוש היכולת שלהם והרחבתה בטווח ההתפתחות האפשרית עבור כל אחד מהילדים.

מטרות הקורס:

* הכרת תוכנית הלימודים בחשבון;
* מודעות לדרכי הוראה לרכישת המושגים המתמטיים ומיומנויות חישוב;
* הכרת גישות שונות ומודלים שונים בחינוך המתמטי;
* התנסות באביזרי לימוד שונים;
* היבטים דידקטיים בהוראת המתמטיקה בבית הספר היסודי: פעילויות לפתיחת שעור, שילוב משחקים וסיפורים מתמטיים בלמידה; הכרת שגיאות אלגוריתמיות נפוצות של תלמידים ב- 4 פעולות החשבון ואלגוריתמים חלופיים.

**התפתחות שפה תקינה (1 ש"ש)**

בקורס נלמד שפה מהי? נכיר את השפעת השפה על הילד מהיבט הכרתי-קוגניטיבי, חברתי ורגשי. נלמד תחומים הנכללים בידע השפתי :תורת ההגה-פונולוגיה, הצורות-מורפולוגיה, תחביר-סינטקס, סמנטיקה-משמעות ופרגמאטיקה-השימוש בשפה. נכיר את שלבי ההתפתחות השפתית והמאפיין בכל שלב. נחשף ונלמד יצירות ספרות ותפקידן בחיי הילד מההיבט השפתי .

מטרות הקורס:

* הבנת תפקיד השפה וחשיבותה בחיי הילד;
* חשיפה לגישות המסבירות את תהליך רכישת השפה: הגישה ההתנהגותית, המולדת הקונסטרוקטיבית, הרשת העצבית והתקשורתית;
* הכרת יצירות ספרות ונבין הלכה למעשה דרך היצירות את ההשפעה החברתית, רגשית הכרתית.

**סמינריון בחינוך (2 ש"ש)**

כתיבת עבודת סמינריון לפי בחירת הסטודנט ממבחר נושאים.

**קורס אחד לבחירה מבין הבאים: (1 ש"ש)**

**סוציולוגיה של החינוך (1 ש"ש)**

הקורס עוסק בהצגת התיאוריות והגישות המרכזיות בתחום ה'סוציולוגיה של החינוך', ואת חשיבותו של החינוך ככלי חיברות פורמלי המשפיע על מערכות חברתיות נרחבות ומושפע מהן. במהלך הקורס ידונו שתי הפרספקטיבות הסוציולוגית על החינוך: השפעת התרבות, הפוליטיקה והכלכלה על החינוך (גישת המאקרו), והשפעת מאפייני המערכת החינוכית על שותפי התפקיד בה (גישת המיקרו). בחינת הסוציולוגיה של החינוך תעשה במסגרת ניתוח תיאורטי של שלושת הגישות המובילות בסוציולוגיה המודרנית: הפונקציונליזם, האינטראקציוניזם הסימבולי והקונפליקט.

מטרות הקורס:

* מטרות הקורס הן הרחבה והעמקה של ידע בתחום הסוציולוגיה של החינוך וחשיפה לתיאוריות סוציולוגיות בהקשר חינוכי. בתוך כך יכירו הסטודנטים את המאפיינים החברתיים הייחודים של מערכות חינוך בישראל ובעולם, ויבינו את יחסי הגומלין בין החברה ומערכות חינוכיות.

**דרכי הערכה (1 ש"ש)**

הקורס – חלופות בהערכה - עוסק בהערכת ההישגים של תלמידים בכיתה בדרכים חלופיות, כלומר כלי -ההערכה ש**אינם** מבחנים. בין כלי ההערכה החלופיים נמנים התלקיט (פורטפוליו), היומן לסוגיו,מטלת ביצוע/אותנטית, תצפית, עבודת חקר, פרוייקט חקר, חקר-רשת ועוד .

בשיעורים יושם דגש על מושגי יסוד, הכרות עם כלי הערכה חלופיים שונים והתנסות בשימוש בהם.

שאלות היסוד הן: מה היתרונות ומה החסרונות של אחד מכלי ההערכה החלופית ושל הפרדיגמה שהם מייצגים? מה הקשר, אם בכלל, בין הערכה מסורתית (מבחנים) להערכה חלופית? איזה שיקולי דעת על המורה להפעיל כאשר הוא בוחר בכלי הערכה חלופי למדידת הישגי התלמידים?

מטרת הקורס הינה יישומית. בסיום הקורס המשתלמים יוכלו לחבר כלי הערכה חלופיים שונים, להשתמש בהם ולהעריך באמצעות מחוון את התהליך והתוצר.

דגש מיוחד יינתן לנושא המחוון המשמש כלי עזר להערכת לבדיקת ביצועי למידה (בכלי הערכה חלופיים), לבדיקת תהליך ותוצר.

מטרות הקורס:

* הגדרת מושגי יסוד בהערכה חלופית בתוך הערכת הישגים בכיתה;
* מיקום ההערכה החלופית בתחום הערכת ההישגים בכיתה;
* ציון התפתחות התחום וחשיבותו;
* הגדרה איפיונים, דוגמאות ויישומים של כלי הערכה חלופיים כגון: תלקיט, יומן, מטלה אותנטית וכדו';
* שאילת שאלות פוריות אודות כלי הערכה חלופיים שונים;
* הבחנה בין הערכה פסיכומטרית (evaluation) ) להערכה חלופית (assessment) יתרונות וחסרונות;
* הדגשת חשיבות המחוון ככלי עזר להערכת כלי הערכה חלופיים;
* הפעלת שיקול דעת בבחירת כלי הערכה התואם למטרות ההוראה.

**מבוא לפילוסופיה של החינוך (1 ש"ש)**

הקורס בוחן את שורשיה ומקורותיה ההיסטוריו- פילוסופיים של התפיסה החינוכית. דרך עיון בסוגיות יסוד, מושגי מפתח, והבנת גישות מרכזיות בחשיבה ובהגות החינוכית. החל בעת העתיקה עם גדולי הפילוסופים אפלטון ואריסטו, דרך ימי הביניים והחינוך הכנסייתי ועד לימנו אנו, בהגותם של צבי לם ונמרוד אלוני. תוך ניסיון לגבש "אני מאמין" חינוכי, אישי.

מטרות הקורס:

* עיון ודיון בטקסטים פילוסופיים שעניינם הגות חינוכית;
* הצפת שאלות הניצבות במהותו היסוד של המעשה החינוכי דוגמת: מהו חינוך? מהי פילוסופיה חינוכית? מהו ידע? מה ראוי ללמד בבית הספר? מהן המטרות הראויות של החינוך? מהם מטרותיו של בית הספר ? האם יש לנו זכות לחנך? מי ראוי להיות מחנך? אילו מגמות התפתחו במהלך השנים? לאן פנינו בעתיד? המענה  לשאלות אלו ורבות אחרות יסתמך על טקסטים פילוסופיים מתקופות שונות;
* בחינת מגמות בהתפתחות החינוך על [ציר הזמן](http://online.ohalo.ac.il/mod/url/view.php?id=2251);
* הבנת הקשרים תרבותיים ביחס להגות החינוכית.

**חטיבה באמנות – סה"כ 15 ש"ש**

**שימוש באינטליגנציה התנועתית לטיפוח מושגי יסוד**

הסטודנטים, ילמדו תיאוריות עדכניות וחדשניות העוסקות בהוראה ולמידת מושגים.  ירכשו כלים ודרכים מגוונות לטיפוחם תוך התאמה לצרכים המשתנים של הילד בגילאים אילו. תנועה היא בסיס טבעי שמאפשר צמיחה והתפתחות תוך כדי התייחסות לסביבה בה הילד חי. בנוסף, הקורס יקנה ידע בתכנון פעילויות המשלבות גישות הוראה, המטפחות את האינטליגנציה התנועתית במטרה לקדם יכולות קוגניטיביות, היינו לקדם את הילד מהשלב הקוגניטיבי, הפיזי והרגשי בו הוא נמצא לשלב הבא באמצעות הוראה בתנועה.

**מטרות הקורס:**

* הגדרת מושגי היסוד הרצויים והנדרשים בהתאם לגילם ושלבי התפתחותם של ילדים;
* הכרת פעילויות תנועתיות המשרתות הדגמה והמחשה של מושגי יסוד: משחקי תנועה המשלבים מושגים אלו;
* אלתור על פי דימויים מתאימים, משימות מדויקות של תנועה תואמת מושגים;
* עבודה עצמית בחיבור קטעי תנועה תואמים;
* התנסות מעשית ביישום הנלמד בהוראת עמיתים.

**מוסיקה במעגל השנה 1 ש"ש**

לאורך השנה עוסקים אנשי החינוך בהוראת נושאים הקשורים במעגל השנה כגון: חגים, עונות השנה ומועדים מיוחדים בלוח השנה. הקורס מציע הכרות עם תכנים בנושאי "מעגל השנה" בדרך חווייתית, תוך למידת רפרטואר עשיר של חומרים ופעילויות במוסיקה והקניית דרכים יישומיות לשילוב הידע הנרכש בפעילות החינוכית. במהלך הקורס יילמדו המשתתפים יצירות מוסיקליות מהספרות העולמית ושירים הרלוונטיים לנושא "מעגל השנה".

הקורס יתנהל במתכונת ייחודית: שני ימי למידה מרוכזים יתקיימו במכללה ובהמשך יתקיימו יחידות לימוד מקוונות.קיימת חובת נוכחות מלאה בשני ימים אלה.

**מטרות הקורס:**

* לרכוש כלים לשילוב המוסיקה בעשייה החינוכית בבית הספר סביב תכני "מעגל השנה"
* לפתח היבטים חברתיים ערכיים הנגזרים מערכי "מפתח הלב" בחיבור למעגל השנה.
* לעודד שיח בעקבות הנושאים המופיעים בלוח השנה.
* ללמוד רפרטואר מוסיקלי של שירים, קטעי האזנה ונגינה, בהקשר למעגל השנה
* להתנסות בפעילות מוסיקלית חווייתית.

**שילוב התנועה בבית הספר היסודי 1 ש"ש**

הצורך בתנועה אצל ילדים הוא בסיסי וטבעי כמו גם הצורך במנוחה ובמזון. התנועה מאפשרת לילדים גדילה והתפתחות. תוך כדי התנועה לומדים הילדים על עצמם ועל סביבתם, ניטעים בהם יסודות לשלומות ולבריאות, מתבססת הערכה ודימוי עצמי, נבנית חשיבה רציונאלית על בסיס החשיבה האינטואיטיבית ומתפתחים הכשרים החברתיים. תהליכים אילו משפיעים ומושפעים אחד מן השני. קורס זה מאורגן סביב תהליך התפתחותו הגופנית, הקוגניטיבית, הרגשית והחברתית של הילד והוא מקנה למורים כלים לשילוב התנסות מגוונת בתנועה עם תלמידיהם.

**מטרות הקורס:**

* הצגת אפשרויות הטמונות בפעילות תנועה המכוונת ללמידה.
* הוספת פעילות תנועתית ליום הלימודים ושילובם בתכני הלימוד.
* הצגת הגישה ההוליסטית בחינוך.
* הדגשת צרכי הפרט בלמידה בעזרת התנועה.

**תנועה למודעות המחנך בבית הספר 1 ש"ש**

החינוך בגיל הרך מהווה תשתית ויסוד, שעל גביו נבנה עולמו של האדם במהלך חייו ולאורו מעוצב אופיו של הילד. בדיאלוג החינוכי המתקיים בין הילד למחנך חשוב, שהמחנך יהיה אדם בעל מודעות עצמית. מודעות עצמית היא התבוננות פנימה אל עולם הרגש, המחשבות והערכים והיא מסייעת לביטחון העצמי, ליכולת ההבעה והתקשורת, לרגישות כלפי הזולת, לסובלנות ועוד. התנועה היא כלי חינוכי למודעות עצמית, בעזרתה לומד המחנך להיות מודע לשפת גופו ולתחושותיו.

בקורס זה הסטודנטים יכירו את תהליך הלמידה התנועתי אשר בו מעורבים בו-זמנית גורמים שונים: השפה התנועתית, המרחב, הדימויים, התחושות והרגשות, היכולת לשנות תכנון לסיטואציה משתנה וההכרה ביכולות הגוף.

**מטרות הקורס:**

* לפתח מודעות לגוף ולשפת הגוף וחשיבותה ככלי חינוכי.
* להבין את חשיבות התנועה בתהליך ההתפתחות של הילד.
* לפתח מודעות אישית של המחנך תוך העמקת הידע למושגי התנועה.
* לטפח את האינטליגנציה התנועתית האישית.
* לפתח יכולת התבוננות בילד הנע.

**מוסיקה למודעות המחנך בבית הספר 1 ש"ש**

התייחסות למקומה של המוסיקה בחיי האדם ובחינת תפקידיה במעגל החיים האישי והחברתי. בחינת המוסיקה גם בראייה היסטורית וגם במבט תרבותי חוצה גבולות. הקורס יכלול למידת ההיסטוריה של המוסיקה המערבית לצד התבטאויות מוסיקליות עממיות סביב הגלובוס, וכן יתייחס אל המוסיקה כחלק מזהות אישית והשתייכות חברתית – תרבותית – קהילתית. למרות העברת הקורס בפורמט של הרצאה הוא יכלול גם התנסות מוסיקלית ריתמית ותנועתית.

**מטרות הקורס:**

* העשרת הידע הכללי הנוגע להיסטוריה של המוסיקה ולמהותה של המוסיקה כהתנהגות אנושית עתיקת ימים
* היכרות עם תרבויות מוסיקליות שונות
* היכרות עם רפרטואר יצירות מוסיקליות מהספרות העולמית.
* למידת מושגי יסוד במוסיקה
* בחינת מקומה של המוסיקה במעגל החיים האישי והבנת חשיבותה של המוסיקה כחלק מזהותנו

**טיפוח רגשי חברתי באמצעות המוסיקה 2 ש"ש**

מוסיקה הינה שפה אוניברסלית ה"נוגעת" בכל אדם ומאפשרת תקשורת באופן בלתי מילולי.

באמצעות המוסיקה ניתן לטפח את הילד על רבדיו השונים: הרגשי, הפיזי, החברתי והאינטלקטואלי. מטרת קורס זה היא להביא למודעות הלומדים את כוחה של המוסיקה בחיי הפרט, החברה, והעם ולהקנות כלים מוסיקליים- חינוכיים לעבודה עם ילדים.

הקורס מציג גישה חינוכית לעבודה במוסיקה תוך שימת דגש על הצרכים החברתיים והרגשיים של הפרט והקבוצה. במהלך הקורס חוקרים הסטודנטים את מקומה של המוסיקה בחייהם האישיים, ופוגשים פרויקטים מוסיקליים ייחודיים המתבצעים במערכת החינוך ובקהילה.

**מטרות הקורס:**

* התוודעות לכוחה ולמקומה של מוסיקה בחיי הפרט והקבוצה
* התוודעות לכוחה ולמקומה של עבודה מוסיקלית בחינוך
* הכרה בכוחה של המוסיקה ככלי לתקשורת בלתי מילולית
* למידת דרכים לשילוב מוסיקה בעבודה החינוכית בבית הספר היסודי
* העשרה והרחבת הידע של המשתתפים בנושאים מוסיקליים כגון: תרפיה במוסיקה, חשיבות המוסיקה להתפתחות הילד
* חשיפה להיבטים של פעילות מוסיקלית במסגרות שונות (ספורטאים, קשישים, חינוך מיוחד)

**לשיר עם ילדים בבית הספר היסודי 1 ש"ש**

תרבות הדבור והשירה מהווים גרעין תרבותי מרכזי בחיי כל עם. בתקופת הילדות, מגלה הילד את קולו וממציא שירים שמשתלבים עם השירה שהוא שומע בסביבתו. המלחין, המחנך והמוזיקאי ההונגרי זולטן קודאי טען שהשירה מהווה בסיס חשוב ביותר לפיתוח המוזיקאליות של הילד, היות שהקול הוא הכלי הראשוני הבסיסי והטבעי. איכות שירתו של הילד מושפעת מן האיכות הקולית של המודלים אליהם הוא נחשף בהאזנה לביצוע חי ובמוזיקה מוקלטת.

הצוות החינוכי של הגן אמור לשמש לו מודל לחיקוי בדיבור ובשירה. על מנת ליצור דגם קולי איכותי, יש לפתח ולטפח את השירה ובנוסף, חשוב לבחור רפרטואר איכותי של שירים בעלי תכנים ומרכיבים מוזיקליים התואמים את גיל הילדים הגיל הרך. קורס זה פותח צוהר לשירה איכותית עם ילדים, ומפגישם עם מגוון רחב של שירים איכותיים.

**מטרות הקורס**:

* פיתוח מודעות קולית אצל המחנכת.
* שיפור האיכות הקולית בדיבור ובשירה.
* למידת רפרטואר רחב של שירים המלווים את הילד ברצף התכנים בגן הילדים.
* פיתוח שיקולי דעת בבחירת שירים איכותיים לגיל הרך.
* הכרות עם דרכים מגוונות להוראת שיר.

**השימוש בתנועה ובמשחק ככלי חינוכי-טיפולי 1 ש"ש**

שימוש בתנועה ובמשחק היא גישה המדגישה את התנועה ככלי חינוכי טיפולי בהוראת החינוך הגופני בגיל הצעיר. המטרה המרכזית של החינוך לתנועה היא לאפשר להגיע לשכלול היכולת התנועתית תוך התנסות המדגישה את התהליך והייחודיות של הלומד, בהתאם לשלב התפתחותו. הדגש בחינוך לתנועה הוא על התהליך, התנסות בחיפוש פתרונות תנועתיים ועידוד תהליכי חשיבה בתוך מסגרת מוגדרת תוך מתן הוראות מילוליות ותיווך בעת ההתנסות. בקורס נכיר את מסגרת החשיבה של החינוך לתנועה. נלמד כיצד לשלב את החינוך לתנועה בתכנים לימודיים.

## מטרות הקורס:

* בחירת מטרות להוראה בהתאמה לנושאים בתכנית הלימודים.
* שכלול היכולת להשיג יעדים ולהציב מטרות אופרטיביות בגישת החינוך לתנועה.
* שילוב תנועה בהוראת תכנים לימודיים עיוניים.
* התנסות בחיפוש פתרונות תנועתיים ועידוד תהליכי חשיבה.
* תפקידי המורה בפעולת ההוראה - ההנחיה והתיווך המילולי בחינוך לתנועה.
* ללמוד לארגן סביבה פיסית מעודדת תנועה בבית הספר היסודי.
* התנועה לפיתוח האינטגרציה הסנסו מוטורית.
* התנועה כאינטליגנציה המאפשרת התפתחות של אינטליגנציות אחרות.

**ספרות ילדים בתנועה 1 ש"ש**

ילדים בגיל הצעיר לומדים באמצעות התנועה והחושים על עצמם ועל הסביבה, ולכן התנועה היא צורך ביולוגי התפתחותי חשוב. התנועה היא שפה ותקשורת שבאמצעותה אפשר ללמוד תכנים לימודיים והיא מפתחת את האינטליגנציה.

קורני צ'וקובסקי (1963) עקב אחרי ילדים, התפתחותם הלשונית והתייחסותם לספרים קבע:

שילדים חושבים בתמונות, ושהאיורים החשובים ביותר לילד הם אלה שיש בהם תנועתיות.

הילדים תופסים בקלות יתרה תנועות משום שזה אחד היסודות ההתפתחותיים החשובים הקיימים בהם עצמם בתקופה זו של חייהם.

לפי הגישה של צ'וקובסקי: חשוב להשלים לימודים לילדים שנמצאים בשלב "טרם אופרטיבי" (לפני ההתפתחות הקוגנטיבית והלשונית). את התמונות הממחישות ומילות הטקסט – בתנועה. זאת משום שהחשיבה המופשטת שלהם בשלב זה עדיין לא מגובשת והמלים כסמלים רק בשלב זה מקבלות משמעויות אגב התנסות במציאות (בתנועה).

מטרת הקורס היא לצייד את המורה ביכולת לשלב תנועה לסיפורי הילדים הנלמדים.

**מטרות הקורס:**

* להבין מהי ספרות ילדים
* פיתוח מודעות ורגישות אישית למקורות התנועה הטבעית.
* להעמיק את הידע התיאורטי והמעשי במושגי התנועה.
* שימוש בגוף ככלי לביטוי והבעה לא מילולית.
* שילוב תנועה יצירתית כשיטת עבודה על פי סיפורי ושירי ילדים

**המוסיקה בעבודה החינוכית 1 ש"ש**

החינוך המוסיקלי מהווה מרכיב משמעותי בהתפתחות הילד. מחנכים הינם שותפים בחינוך הילדים גם בתחום המוסיקה. בקורס זה ירחיבו ויעמיקו המשתתפים את ידיעותיהם בתחום הדעת, יכירו רפרטואר מוסיקלי המתאים לילדים ויעשירו את ארגז הכלים המוסיקלי שלהם כך שיוכלו לשלב מוסיקה בעבודה החינוכית עם ילדים.

במהלך הקורס יילמדו מבחר של חומרים מוסיקליים הכוללים: יצירות מוסיקליות, דקלומים ושירים המתאימים לתוכנית הלימודים ולתחומי העניין של ילדי בית הספר. יושם דגש על התאמת התכנים לצרכים ההתפתחותיים של הילדים.

**מטרות הקורס:**

* הקניית הבנה מוסיקלית בסיסית למחנך/מורה בבית הספר, לצורך יצירת כלים, הכרת תכנים ודרכי הוראה המשלבות מוסיקה בלימודים הכלליים.

**מוסיקה ושפה 1 ש"ש**

תקציר: עוד בטרם למדו קרוא וכתוב, מסוגלים ילדים להבחין בצלילי השפה (פונולוגיה), לקלוט אותם ולהבין כי מדובר בעברית. כל זאת, בעזרת יכולות טבעיות שיש להם בגיל הזה, העוזרות להם לקלוט את השפה כ"מוסיקה" לכל דבר: חריזה, התכה, המרה ועוד. באמצעות דקלום, שירים חדשים ומשחקי צלילים, נוכל לטפח ולפתח אצלם את המודעות הפונולוגית (טלי גורלי-טוראל, מתוך- "לשמוע את השפה, לדבר את הצלילים").

" מוזיקה... זאת שפה במקום שבו שפות מסתיימות" (ריינר מריה רילקה:'אל המוסיקה' ").

קורס זה מתמקד בקשר בין מוסיקה ושפה. במהלך הקורס  יגלו המשתתפים קווים משותפים לעשייה המוסיקלית וללמידת השפה, יחשפו לדרכים שונות לעבודה על פיתוח השפה, ילמדו דקלומים, שירים וסיפורים המתאימים לכיתות יסוד תוך התנסות בפעילות מוסיקלית חווייתית הכוללת: שירה, דקלום, נגינה, האזנה ותנועה.

**מטרות הקורס:**

* הכרת שפת המוסיקה ותרבויותיה, בתהליך משולב של למידה, דיון והתנסות פעילה.
* פיתוח כלים להאזנה ולפעילות עם מוסיקה, כאמצעי לשיפור החשיבה המקורית, היצירתיות, הקליטה, ההבנה, ההמחשה ואיכות ההוראה בכיתה, המיועדת למורה שאינו מוסיקאי.

**האזנה מודרכת 2 ש"ש**

קורס מוסיקה החושף את המשתתפים לרפרטואר מגוון של יצירות מוסיקליות מסגנונות שונים תוך העמקת ההיכרות עם מרכיבי השפה המוסיקלית. במהלך הקורס ייפתחו המשתתפים יכולת האזנה ממוקדת למוסיקה תוך שימת לב לפרטים ביצירה המוסיקלית ודרך ביצועה וייחשפו לדרכים שונות לשילוב פעילויות האזנה מודרכת בעבודתם החינוכית עם ילדים. הקורס כולל האזנה ליצירות מוסיקליות, פעילויות ניתוח מוסיקלי, למידת מושגים, קריאה ודיון.

*"כדי להנות מהמוסיקה, צריך להכיר אותה היטב, צריך להאזין לה שוב ושוב, גם ברצף וגם לאחר שיחלוף זמן. כאשר מאזינים ליצירה בפעם השנייה או השלישית, נהנים מעצם "שמחת הפגישה". עם האזנות נוספות נוצרת הרגשה של מוכרות וקירבה אינטימית עם המוסיקה. זה מאפשר לנו "לדעת מה יבוא בהמשך" ולצפות לו. כאשר מגיע הרגע והציפייה מתגשמת, מתמלא המאזין בתחושה של סיפוק רגשי, אותה תחושה שאפשר לקרוא לה חוויה מוסיקלית"* (בתיה שטראוס, מתוך "האזנה פעילה").

**מטרות הקורס:**

1. למידת רפרטואר מוסיקלי רחב מספרות העולמית המערבית
2. הרחבת הידע המוסיקלי
3. למידת מושגי יסוד במוסיקה
4. רכישת מיומנויות האזנה
5. למידת מאפיינים סגנוניים של מוסיקה מערבית מתקופות וסגנונות שונים
6. למידת דרכים לשילוב פעילויות האזנה מודרכת בעבודה החינוכית
7. הנאה מהתנסות ומחוויה מוסיקלית

**היבטים אנטומיים ופיזיולוגיים בהתפתחות הילד 1 ש"ש**

המשפט "Exercise is Medicine" מובן לציבור הרחב. חשיבותו לבריאות הילד ולהתפתחותו מתעצמת בחלוף השנים האחרונות. בנוסף, הכרת "כלי" העבודה הוא תנאי ראשוני לכל בעל מקצוע. מורות לתנועה וצליל לגיל הרך ייחשפו להכרת גוף האדם ודרך פעולתו, וכך, יעודדו את העיסוק בפעילות גופנית בגילאים הצעירים למען בריאות והתפתחות טובה יותר. בקורס יושם דגש על הנושאים: חשיבות הפעילות הגופנית בקרב ילדי הגן להתפתחות תקינה ובריאות; חשיבות הפעילות הגופנית להתפתחות וגדילה תקינה בקרב ילדים; מבנה גוף האדם.

**מטרות הקורס:**

* לרכוש כלים מתאימים לעבודה ב"תנועה" עם ילדים
* להכיר את גוף האדם ומה השוני והמגבלות הנובעות מהבדלים בין בוגר לילד, ובהתאם לכך לתכנן את השיעור.